La professora Maria Iranzo-Cabrera analitza la revista satírica ‘El Papus’ a La Nau de la Universitat

## La professora Maria Iranzo-Cabrera analitza la revista satírica ‘El Papus’ a La Nau de la Universitat

Maria Iranzo-Cabrera.

La investigadora i professora de Periodisme de la Universitat de València, Maria Iranzo-Cabrera, i l’il·lustrador i portadista de la revista satírica ‘El Papus’ Luis Víctor Rey van ser els protagonistes dilluns 13 de novembre al Centre Cultural La Nau de la Universitat de València d'un col·loqui entorn al llibre ‘El Papus (1973-1987). Contrapoder informatiu en la Transició espanyola’, coeditat per quatre universitats dins de la col·lecció especialitzada en comunicació Aldea Global.

L’acte, que es va celebrar a les 19 hores, a la Capella de la Sapiència, s’inscriu en les activitats de l’Aula del Còmic i serà presentat pel seu director, Álvaro Pons.

Maria Iranzo-Cabrera ha transformat en llibre la seua tesi doctoral: una monografia exhaustiva sobre la revista satírica ‘El Papus’ (2014), reconeguda amb el Premi Internacional d'Investigació Doctoral de l'Associació d'Historiadors de la Comunicació, el Premi Extraordinari de Doctorat de la UV i el Premi Lorenzo Gomis (accèssit).

El tardofranquisme necessitava, a principis dels anys setanta del segle XX, transmetre la imatge que es liberalitzava la premsa. La seua estratègia va ser deixar un cert marge d'actuació a les publicacions no diàries. Una d'elles, aquest setmanari satíric, es va atrevir a realitzar crítica política a través d'un humor rupturista. El seu primer objectiu va ser demolir els pilars del règim, sòlids fins i tot després de la mort del dictador, però amb el pas del temps va posar en el centre de la seua crítica als qui abusaven dels poders de l'Estat, sense distinció d'ideologies ni d'institucions.

En les seues historietes va evidenciar també el seu descontentament amb les cessions de l'oposició política i amb la gestió governamental del PSOE. La història del periodisme espanyol recupera amb este llibre les vicissituds de la publicació setmanal d'humor amb major tirada entre octubre de 1975 i juliol de 1976; també, l'experiència del primer mitjà de comunicació a patir, en democràcia, un atemptat terrorista amb una víctima mortal.

Maria Iranzo-Cabrera és personal docent i investigador en l’Àrea de Periodisme a la Universitat de València, on a més coordina la titulació. Es va endinsar en els estudis de la comunicació satírica de la mà del catedràtic Josep Lluís Gómez Mompart, investigador principal del grup Gricohusa.

Actualment, com a membre del grup Mediaflows, les seues línies d'investigació s'inscriuen en l'àmbit de l'autoregulació periodística i la perspectiva de gènere. Com a periodista, ha exercit tasques de redacció en mitjans de comunicació com Europa Press, Antena 3 TV, Radiotelevisió Valenciana, Telecinco, Quatre, València Plaza i la revista ‘Mètode’. També ha sigut responsable de comunicació de la Fundació Parc Científic Universitat de València.

Arxivat en:
Conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar